ଆଇସିଜେ ବିଚାରପତି ଦୌଡ଼ରେ ଦଲବୀର ଭଣ୍ଡାରୀ\nଜାତିସଂଘ,୧୦।୧୧(ପି.ଟି.): ଅନ୍ତର୍ଜାତୀୟ ସ୍ତରର ନ୍ୟାୟିକ ମାମଲାର ବିଚାର କରୁଥିବା ଇଣ୍ଟର\nଆଇସିଜେ ବିଚାରପତି ଦୌଡ଼ରେ ଦଲବୀର ଭଣ୍ଡାରୀ\t November 10th, 00:00 AM November 10th, 00:00 AM\nଜାତିସଂଘ,୧୦।୧୧(ପି.ଟି.): ଅନ୍ତର୍ଜାତୀୟ ସ୍ତରର ନ୍ୟାୟିକ ମାମଲାର ବିଚାର କରୁଥିବା ଇଣ୍ଟରନ୍ୟାଶନାଲ କୋର୍ଟ ଅଫ୍ ଜଷ୍ଟିସ୍ (ଆଇସିଜେ)କୁ ପୁଣିଥରେ ଯାଇପାରନ୍ତି ଜଣେ ଭାରତୀୟ। ସେ ହେଉଛନ୍ତି ଦଲବୀର ଭଣ୍ଡାରୀ। ଏହି ବିଶ୍ୱ କୋର୍ଟ ପାଇଁ ହେଉଥିବା ପୁନଃନିର୍ବାଚନରେ ସେ ଆଗଧାଡ଼ିରେ ଅଛନ୍ତି। ତାଙ୍କର ନିକଟତମ ପ୍ରତିଦ୍ୱନ୍ଦ୍ୱୀ ହେଉଛନ୍ତି ବ୍ରିଟେନ୍ର ଖ୍ରୀଷ୍ଟୋଫର ଗ୍ରୀନ୍ଉଡ୍। ଉଭୟଙ୍କ ମଧ୍ୟରୁ କାହାକୁ ଆଇସିଜେ ପୁନର୍ବାର ପଠାଯିବ, ସେନେଇ ଜାତିସଂଘ ନିଷ୍ପତ୍ତି ନେଇପାରୁ ନାହିଁ। ସଦ୍ୟ ଚାରି ବିଚାରପତି ଆଇସିଜେକୁ ନିର୍ବାଚିତ ହୋଇସାରିଛନ୍ତି। ଆଉ ଗୋଟିଏ ପଦ ୭୦ ବର୍ଷୀୟ ଦଲବୀର କିମ୍ବା ୬୨ ବର୍ଷୀୟ ଗ୍ରୀନ୍ଉଡ୍ ପାଇପାରନ୍ତି। ଏନେଇ ସୋମବାର ଜାତିସଂଘ ସାଧାରଣ ସଭାର ୧୯୩ ସଦସ୍ୟ ଏବଂ ନିରାପତ୍ତା ପରିଷଦର ୧୫ ସଦସ୍ୟ ନିଷ୍ପତ୍ତି ନେବେ। ନେଦରଲାଣ୍ଡର ହେଗ୍ରେ ଥିବା ଆଇସିଜେର ଏକ ୧୫ ବିଚାରପତି ବିଶିଷ୍ଟ ବେଞ୍ଚ୍ ରହିଛି। ତନ୍ମଧ୍ୟରୁ ପାଞ୍ଚ ଜଣ ପ୍ରତି ତିନିବର୍ଷରେ ଥରେ ନିର୍ବାଚିତ ହୁଅନ୍ତି। ଏମାନଙ୍କ କାର୍ଯ୍ୟକାଳ ୯ ବର୍ଷ ରହିବ। ଭଣ୍ଡାରୀ ପୂର୍ବରୁ ସୁପ୍ରିମକୋର୍ଟ ବିଚାରପତି ଥିଲେ।
